wannaphong/clean_thaiwikipedia huggingface dataset:
# เบรกกิงเดอะเวฟส์
Breaking the Waves เป็นภาพยนตร์ภาษาอังกฤษ เขียนบทและกำกับโดยลาร์ส ฟอน เทรียร์ นำแสดงโดยเอมิลี วัตสัน และสเตลลัน สคาร์การ์ด เป็นภาพยนตร์เรื่องแรกในไตรภาค "หัวใจทองคำ" (Golden Heart Trilogy) ของลาร์ส ฟอน เทรียร์ ที่ประกอบด้วย Breaking the Waves (1996), The Idiots (1998) และ Dancer in the Dark (2000)

ลาร์ส ฟอน เทรียร์ได้โครงเรื่องของภาพยนตร์เรื่องนี้มาจากนิทานที่เขาชื่นชอบมาตั้งแต่เด็ก เรื่อง "Golden Heart" กล่าวถึงเด็กหญิงคนหนึ่ง ที่เข้าไปเที่ยวเล่นในป่าพร้อมกับขนมปังแถวหนึ่ง เมื่อกลับออกมา เธอมีเพียงร่างกายเปลือยเปล่าไม่เหลืออะไรเลย มีแต่ร่างเปลือยเปล่าเท่านั้น เปรียบเทียบกับในภาพยนตร์ ที่ตัวเอกยอมเสียสละทุกสิ่งเพื่อให้คนรักพบแต่ความสุข Breaking The Waves บางครั้งความรักอาจหมายถึงความสุข บางครั้งความรักนำมาซึ่งความทุกข์ บางครั้งความรักเป็นการเสียสละให้อีกฝ่ายหนึ่งได้พบแต่ความสุข บางครั้งความรักสื่อถึงความบาปในจิตใจของมนุษย์เช่นเดียวกัน

ภาพยนตร์ถ่ายทำด้วยกล้องมือถือ ด้วยเทคนิคที่เรียกว่า Cinéma vérité ทำให้ได้ภาพสั่นไหว ทำให้ผู้ชมจำนวนมากไม่สามารถทนชมได้จนจบเรื่อง เพราะเกิดอาการมึน และปวดศีรษะ  เดิมลาร์ส ฟอน เทรียร์ คัดเลือกเฮเลนา บอนด์แฮม คาร์เตอร์ หรือเมลานี กริฟฟิท ให้รับบทเบส แต่ถูกปฏิเสธเนื่องจากต้องแสดงบทเปลือยกาย และฉากเซ็กซ์ Bright Lights Film Journal | Lars Von Trier – Pornographer?

ภาพยนตร์ได้รับรางวัลกรังปรีซ์ จากเทศกาลภาพยนตร์เมืองคานส์ ประจำปี 1996  และรางวัลอื่นๆ จากเทศกาลภาพยนตร์ยุโรป และทำให้เอมิลี วัตสัน ไดรับการเสนอชื่อเข้าชิงรางวัลออสการ์ สาขานักแสดงนำหญิงยอดเยี่ยมในปีนั้น

 เรื่องย่อ 
เรื่องราวในภาพยนตร์เกิดขึ้นที่สกอตแลนด์ในทศวรรษ 1970 เบส แมคนีล (รับบทโดย วัตสัน) หญิงชาวสกอตเคร่งศาสนาที่แต่งงานกับ ยาน (รับบทโดย สคาร์การ์ด) คนงานแท่นเจาะน้ำมันชาวนอร์เวย์ ที่ประจำอยู่นอกชายฝั่งทะเลเหนือและได้พบกันนานๆ ครั้ง วันหนึ่งยานประสบอุบัติเหตุจนเป็นอัมพาตจนทำให้ไม่สามารถมีเพศสัมพันธ์กับเธอได้ เขาร้องขอให้เธอไปมีความสัมพันธ์กับชายอื่น และนำประสบการณ์กลับมาเล่าให้เขาฟัง เธอยินยอมตามคำของสามี โดยถือว่าพิธีกรรมดังกล่าวเป็นการล้างบาป โดยเสนอเรือนกายเป็นเครื่องบนบานต่อพระเจ้า เป็นการพิสูจน์ให้พระเจ้ารับรู้ถึงความรักที่เธอมีต่อยาน และจะทรงปัดเป่าโรคภัยแก่ยานในที่สุด แม่พระสะบักสะบอม สังคายนาการล้างบาปใน Central Station และ Breaking the Waves

เบสถูกข่มขืนและรุมโทรมโดยชายฉกรรจ์กลุ่มหนึ่ง จนไปเสียชีวิตที่โรงพยาบาล ในขณะที่เธอกำลังเสียชีวิตนั้น อาการป่วยของยานกลับดีขึ้นราวกับมีปาฏิหาริย์ ราวกับว่าพระเจ้าได้ทรงยอมรับการเสียสละของเธอ แลกกับอาการเจ็บป่วยของสามี
# ดนตรีทดลอง
ดนตรีทดลอง  ในงานเขียนภาษาอังกฤษ มีความหมายถึงรูปแบบการเรียบเรียงดั้งเดิมที่เกิดขึ้นในกลางศตวรรษที่ 20 ในอเมริกาเหนือมีความหมายว่า การประพันธ์ดนตรีในรูปแบบใดรูปแบบหนึ่งที่ได้ผลมาแบบไม่สามารถคาดเดาได้ ทั้งนี้ดนตรีทดลองมีชื่อเสียงอย่างมาก และมีผู้สนับสนุนอันมีอิทธิพลอย่าง จอห์น เคจGrant 2003, 174 ส่วนในความหมายโดยทั่วไปแล้ว คำว่า "ทดลอง" (experimental) ใช้เป็นตัวเชื่อมกับชื่อแนวเพลงที่อธิบายถึงดนตรีในทางเฉพาะที่ดันขอบเขต นิยาม หรืออื่น ๆ ซึ่งเป็นสไตล์ลูกผสมที่แตกต่างอย่างมาก หรือแนวรวมแบบนอกคอก หรือส่วนผสมที่โดดเด่นแตกต่างอย่างเห็นได้ชัดAnon. [n.d.]a ความโดดเด่นของดนตรีทดลองเด่นชัดขึ้นในปลายคริสต์ทศวรรษ 1950 ที่อธิบายถึงการประพันธ์โดยการควบคุมของคอมพิวเตอร์ ซึ่งในบางครั้งก็จะใช้เรียกว่าดนตรีอิเล็กทรอนิกส์ และ musique concrète 

คำว่าดนตรีทดลองนั้น ได้ใช้โดยสื่อมวลชน ที่คำทั่วไปที่หมายถึง การขัดคอกันของดนตรีที่แยกมาจากดนตรีปกติดั้งเดิม
# กอนเตปาร์ตีโร
"กอนเตปาร์ตีโร"  มีความหมายว่า "ผมจะไปกับคุณ" เป็นเพลงครอสโอเวอร์คลาสสิกอิตาเลียน เขียนโดย ฟรานเซสโก ซาร์โตรี (ดนตรี) และลูซิโอ ควอแรนตอตโต (เนื้อเพลง) เป็นเพลงที่ร้องโดยอานเดรอา โบเชลลี ที่เทศกาลซานเรโม ในปี 1995 และบันทึกเสียงไว้อยู่ในอัลบั้มในปีเดียวกันนั้น ยังถือเป็นเพลงประจำตัวของโบเชลลี เพลงประสบความสำเร็จกับเวอร์ชันที่ 2 ที่ร้องในภาษาอังกฤษ โดยโบเชลลีร้องร่วมกับนักร้องเสียงโซปราโน ซาราห์ ไบรต์แมน ในชื่อ "Time to Say Goodbye" เพลงนี้ติดอันดับ 2 ในยูเคซิงเกิ้ลส์ชาร์ต และยังติดอันดับ 1 ในออสเตรเลีย เยอรมนี ไอร์แลนด์ สวิตเซอร์แลนด์ สำหรับเวอร์ชันภาษาอังกฤษ
# แมนเดอร์เลย์
แมนเดอร์เลย์  เป็นภาพยนตร์ภาคต่อของเรื่อง ด็อกวิลล์ ของลาร์ส ฟอน เทรียร์ เป็นภาพยนตร์เรื่องที่สองในไตรภาคชุด "สหรัฐอเมริกา ดินแดนแห่งโอกาส" (USA - Land of Opportunities) 

ภาพยนตร์ถ่ายทำด้วยทีมงานชุดเดียวกับเรื่องด็อกวิลล์ ทั้งผู้กำกับ ผู้อำนวยการสร้าง ผู้กำกับภาพ และตัดต่อ  โดยใช้เทคนิคแบบเดียวกัน คือใช้กล้องวิดีโอดิจิทัล ใช้ฉากเรียบง่ายคล้ายละครเวที อุปกรณ์ประกอบฉากอยู่ในโรงถ่ายโล่ง โดยตีเส้นที่พื้นและมีตัวหนังสือกำกับ เช่นเดียวกับในภาคแรก    ภาพยนตร์ยังแบ่งเป็นหลายๆ องก์ ตามแนวทางส่วนตัวของฟอน เทรียร์ เช่นเดิม  ดนตรีประกอบภาพยนตร์ใช้ดนตรีคลาสสิกจากการประพันธ์ของอันโตนีโอ วีวัลดี โทมาโซ อัลบิโนนี จอร์จ เฟรดริก ฮันเดล จิโอวานนี บัททิสตา เปอร์โกเลซี และเดวิด โบวี

ฟอน เทรียร์ใช้เสียงบรรยายของจอห์น เฮิร์ต เช่นเดิม แต่เปลี่ยนตัวนักแสดงนำในบทเกรซ จากนิโคล คิดแมน เป็นไบรซ์ ดัลลัส ฮาเวิร์ด และบทตัวพ่อ จากเจมส์ คาน เป็นวิลเลม เดโฟ ส่วนนักแสดงอื่น ได้แก่ลอเรน เบคอล โคลเอ เซวิกนี ฌอง-มาร์ก บาร์ และอูโด เคียร์ กลับมารับบทอีกครั้ง แต่เปลี่ยนตัวละครที่เล่นไปจากในภาคก่อน  

เนื้อเรื่องในภาพยนตร์ต่อเนื่องจากภาคแรก ในทศวรรษ 1930 หลังจากเมืองด็อกวิลล์ถูกเผาทำลายไป เกรซและพ่อเดินทางไปยังแอละบามา และได้พบกับเมืองเกษตรกรรมเล็กๆ ชื่อ "แมนเดอร์เลย์" สะกดว่า Manderlay  คนละแบบกับชื่อเมืองมัณฑะเลย์ (Mandalay) ในพม่า เมืองชนบทที่ยังคงมีการใช้แรงงานทาส ถึงแม้จะเป็นเวลากว่า 70 ปีหลังสงครามกลางเมืองอเมริกาแล้วก็ตาม

ในการถ่ายทำภาพยนตร์ ถูกวิพากษ์วิจารณ์ถึงการทารุณกรรมสัตว์ โดยมีการฆ่าและชำแหละลาจริงๆ เพื่อความสมจริง Cruelty to Animals in the Entertainment Business : Cruel Camera - Cruelty on Film : the fifth estate : CBC News ผลจากฉากนี้ ทำให้นักแสดงคนหนึ่ง คือ จอห์น ซี. รีลลีย์ ขอถอนตัวออกจากภาพยนตร์เรื่องนี้ แต่ในที่สุด ฉากนี้ก็ถูกตัดออกจากการฉายจริง
# จดหมายของนักบุญเปโตร ฉบับที่ 2
จดหมายของนักบุญเปโตร ฉบับที่ 2  เป็นหนังสือเล่มที่ 22 ของคัมภีร์ไบเบิล ภาคพันธสัญญาใหม่ เป็นหนึ่งในเจ็ดจดหมายสากล อันได้แก่ จดหมายของนักบุญยากอบ จดหมายของนักบุญเปโตร ฉบับที่ 1 จดหมายของนักบุญเปโตร ฉบับที่ 2 จดหมายของนักบุญยอห์น ฉบับที่ 1 จดหมายของนักบุญยอห์น ฉบับที่ 2 จดหมายของนักบุญยอห์น ฉบับที่ 3 และจดหมายของนักบุญยูดา เนื่องจากจดหมายเหล่านี้ถูกส่งถึงคริสต์ศาสนิกชนทั่วไป ไม่ได้ระบุว่าเป็นคริสตจักรใด

เดิมทีหนังสือเล่มนี้เป็นจดหมาย ซึ่งในตอนต้นระบุว่าผู้เขียนคือซีโมนเปโตรอัครทูตของพระเยซู จากข้อความในจดหมายที่ว่าจดหมายฉบับนี้เป็นฉบับที่สอง2 เปโตร 3:1 และเรียกนักบุญเปาโลว่าน้องที่รักของเรา2 เปโตร 3:15 รวมถึงเนื้อหาอื่น ๆ ในจดหมายแล้ว ก็น่าจะเชื่อได้ว่าเป็นอัครทูตเปโตรได้เขียนจดหมายนี้เอง จดหมายฉบับนี้น่าจะถูกเขียนขึ้นราวปีค.ศ. 66 หรือสองปีหลังจากเขียนจดหมายฉบับแรก

แม้ว่าในจดหมายฉบับที่สองนี้ อัครทูตเปโตรจะเรียกผู้รับจดหมายว่า "ท่านทั้งหลายที่ได้ความเชื่อเท่าเทียมกับเรา"2 เปโตร 1:1 ซึ่งต่างไปจากจดหมายฉบับแรกที่เรียกผู้รับจดหมายว่า "พวกที่กระจัดกระจายไป"1 เปโตร 1:1 แต่ผู้รับจดหมายทั้งสองฉบับน่าจะเป็นคนกลุ่มเดียวกัน เพราะจากข้อความที่ว่า "นี่เป็นจดหมายฉบับที่สองที่ข้าพเจ้าได้เขียนถึงท่านทั้งหลาย"2 เปโตร 3:1 แสดงว่าผู้รับจดหมายฉบับนี้ต้องได้รับฉบับแรกแล้ว

การที่อัครทูตเปโตรใช้คำแตกต่างกันในการเรียกคริสเตียนกลุ่มเดียวกัน น่าจะเป็นเพราะสถานการณ์เปลี่ยนไป ในจดหมายฉบับแรก คริสต์ศาสนิกชนกลุ่มนี้กำลังถูกกดขี่ข่มเหงจากการดำรงชีวิตอยู่ท่ามกลางผู้ที่ไม่เชื่อ แต่ในจดหมายฉบับที่สอง คริสเตียนกลุ่มนี้กำลังตกอยู่ในอันตราย เนื่องจากกำลังถูกชักจูงให้หลงผิดจากผู้ที่สอนผิดหรือครูเทียม

ในฐานะผู้เลี้ยงแกะของพระเยซูยอห์น 21:15 อัครทูตเปโตรเป็นห่วงคริสต์ศาสนิกชนที่กำลังถูกชักจูงให้หลงผิดเป็นอย่างมาก อัครทูตเปโตรต้องการสอนคริสตจักรว่าจะรับมือกับผู้ที่สอนผิดอย่างไร และต้องการสั่งให้คริสเตียนยึดมั่นทั้งในความเชื่อและหลักปฏิบัติควบคู่ไปด้วยกัน เพราะพระเยซูจะเสด็จกลับมาพิพากษาแน่นอน

อัครทูตเปโตรมีจุดประสงค์สามประการในการเขียนจดหมายฉบับนี้ ประการแรกคือ อัครทูตเปโตรทราบว่าวาระสุดท้ายของชีวิตใกล้เข้ามาแล้ว ดังที่เขียนในจดหมายว่า "อีกไม่ช้าข้าพเจ้าก็จะต้องสละทิ้งร่างกายของข้าพเจ้าไป"2 เปโตร 1:14จึงต้องการเตือนให้คริสต์ศาสนิกชนดำเนินชีวิตให้เหมาะสม

ประการที่สองคือ ต้องการให้ระวังครูเทียมซึ่งสอนผิด ๆ อัครทูตเปโตรกล่าวถึงลักษณะของเหล่าครูเทียมไว้ว่า เป็นคนที่หลงระเริงไปตามกิเลสตัณหา2 เปโตร 2:10 ใจของเขาชินกับการโลภ2 เปโตร 2:14 พูดโอ้อวดตัว ปรารถนาชั่วทางกาย2 เปโตร 2:18 เป็นต้น

ประการสุดท้ายคือ ย้ำกับคริสต์ศาสนิกชนว่า พระเยซูจะเสด็จกลับมาพิพากษาแน่นอน เพราะมีหลายคนคิดไปว่า เวลาผ่านไปนานแล้ว ก็ไม่มีอะไรเกิดขึ้น สิ่งต่าง ๆ ก็เป็นเหมือนเดิมตั้งแต่แรก2 เปโตร 3:4 อัครทูตเปโตรชี้แจงให้เข้าใจว่า เหตุการณ์นั้นจะต้องเกิดขึ้น แต่สาเหตุที่เวลาผ่านไปนานแล้วยังไม่เกิดขึ้น เพราะพระเจ้าอดทนรอเพื่อให้คนทั้งปวงกลับใจเสียใหม่2 เปโตร 3:9 อัครทูตเปโตรยังกล่าวถึงเหตุการณ์ที่จะเกิดขึ้นในวันที่พระเยซูเสด็จมาพิพากษาไว้ด้วยว่า ชาวโลกจะพินาศไปเพราะน้ำท่วม2 เปโตร 3:7 "ท้องฟ้าจะล่วงเสียไปด้วยเสียงที่ดังกึกก้อง และโลกธาตุจะสลายไปด้วยไฟ และแผ่นดินโลกกับสิ่งสารพัดที่มีอยู่ในโลกนั้น จะต้องไหม้เสียสิ้น2 เปโตร 3:10

 โครงร่าง 

1. การดำเนินชีวิตคริสต์ศาสนิกชน 1:1 - 21

2. ลักษณะของความไม่ชอบธรรม 2:1 - 22

3. การเสด็จกลับมาอย่างแน่นอนของพระเยซู 3:1 - 18
# (เลิฟอีสไลก์อะ) ฮีตเวฟ
"ฮีตเวฟ"  เป็นซิงเกิลฮิตในปี 1963 แต่งโดย ฮอลแลนด์-โดซิเออร์-ฮอลแลนด์ ขับร้องโดยเกิร์ลกรุปจากโมทาวน์ มาร์ธาแอนด์เดอะแวนเดลลาส และต่อมานักร้องเพลงร็อกหญิง ลินดา รอนสตัดต์ นำมาร้องใหม่อยู่ในผลงานระดับแผ่นเสียงทองคำขาวชุด Prisoner In Disguise และในบางครั้งเพลงนี้จะเรียกว่า "(เลิฟอีสไลก์อะ) ฮีตเวฟ" ถึงแม้ว่าตอนออกซิงเกิลในปี 1963 จะไม่ได้ใช้ชื่อนี้; Discogs photo, accessed July 13, 2009. 2009-07-20.
# มัณฑะเลย์
มัณฑะเลย์ 1 กันยายน 2565. หรือ มานดะเล (,) เป็นอดีตเมืองหลวง และเมืองใหญ่อันดับที่สองของพม่ารองจากนครย่างกุ้ง ตั้งอยู่ในภาคมัณฑะเลย์ ฝั่งตะวันออกของแม่น้ำอิรวดี ห่างจากย่างกุ้งไปทางทิศเหนือ 716 กิโลเมตร ก่อตั้งขึ้นในปี ค.ศ. 1857 โดยพระเจ้ามินดง โดยตั้งชื่อตามภูเขามัณฑะเลย์ที่อยู่ใกล้เคียงซึ่งมีความสูง 775 ฟุต

มัณฑะเลย์เป็นเมืองศูนย์กลางการค้าทางตอนเหนือของพม่า และถือเป็นเมืองใหญ่เป็นอันดับสองของประเทศรองจากย่างกุ้ง นอกจากนี้ยังเป็นศูนย์กลางทางการค้าที่สำคัญบนเส้นทางการค้าระหว่างอินเดียกับจีน และรัฐบาลพม่ายังให้ความสำคัญโดยตั้งนิคมอุตสาหกรรมขึ้นในปี พ.ศ. 2533 ซึ่งปัจจุบันมีบริษัทเข้ามาดำเนินการประมาณ 1,000 แห่ง ส่วนใหญ่เป็นโรงงานถลุงเหล็กและโรงงานผลิตอุปกรณ์เครื่องจักรกล มัณฑะเลย์ยังเป็นเมืองศูนย์กลางคมนาคม มีทั้งท่าเรือและท่าอากาศยานนานาชาติมัณฑะเลย์

 ด้านสาธารณูปโภค 
ถนนที่ใช้รองรับการขนส่งอยู่ในสภาพค่อนข้างดี สาธารณูปโภคพื้นฐานอื่น ๆ เช่น น้ำประปา ไฟฟ้า โรงพยาบาล สถานีอนามัย มีคุณภาพและการให้บริการที่ดี ส่วนระบบโทรคมนาคมมีความสะดวกสบายพอสมควร สามารถใช้อินเทอร์เน็ตได้ อีกทั้งยังสามารถรับสัญญาณโทรทัศน์จากประเทศไทยได้บางช่องสัญญาณ

 ระเบียงภาพ
# ซิสเตอร์สเลดจ์
ซิสเตอร์สเลดจ์  เป็นกลุ่มดนตรีสัญชาติอเมริกัน จากฟิลาเดลเฟีย รัฐเพนซิลเวเนีย ก่อตั้งวงในปี ค.ศ. 1972 ประกอบด้วยสมาชิก 4 สาวพี่น้องคือ คิม สเลดจ์ (เกิด 21 สิงหาคม 1958), เดบบี สเลดจ์ (เกิด 9 กรกฎาคม 1954), โจนี สเลดจ์ (เกิด 13 กันยายน 1957) และเคธี สเลดจ์ (เกิด 6 มกราคม 1959) นอกจากนี้พวกเธอยังมีพี่สาวชื่อ แคโรล แต่ไม่ได้เป็นบุคคลมีชื่อเสียง

4 พี่น้องเป็นหลานสาวของอดีตนักร้องโอเปราที่ชื่อ วิโอลา วิลเลียมส์ พวกเธอเคยแสดงภายใต้ชื่อวง มิสซิสวิลเลียมส์แกรนด์ชิลเดรน

ผลงานเพลง
อัลบั้ม

Circle of Love (1975) US R&B #56
Together (1977)
We Are Family (1979) US Pop #3, US R&B #1, UK #7
Love Somebody Today (1980) US Pop #31, US R&B #7
All American Girls (1981) US Pop #42, US R&B #13
The Sisters (1982) US Pop #69, US R&B #17
Bet Cha Say That to All the Girls (1983) US Pop #169, US R&B #35
When the Boys Meet the Girls (1985) US R&B #52, UK #19
Freak Out (with Chic) (1987) UK #72
The Very Best of Sister Sledge  (1993) UK #19
African Eyes (1997)
Style (2003)

ซิงเกิล
 ปี ซิงเกิล อันดับ U.S.Hot 100 U.S.R&B U.S.Dance UK 1974  "Love, Don't You Go Through No Changes on Me" 92 31 5 --- 1975 "Protect Our Love" / "Pain Reliever" — — 7 — "Mama Never Told Me" — — — 20 1977 "Cream of the Crop" — 100 — — "Blockbuster Boy" — 61 — — 1979 "He's the Greatest Dancer" 9 1 1 6 "We Are Family" 2 1 1 8 "Lost in Music" — 35 — 17 1980 "Got to Love Somebody" 64 6 34 34 "Reach Your Peak" — 21 34 — "Let's Go on a Vacation" — 63 — — 1981 "All American Girls" 79 3 6 41 "Next Time You'll Know"  82 28 — — 1982 "My Guy" 23 14 — — "All the Man I Need" — 45 — — 1983 "B.Y.O.B. (Bring Your Own Baby)"  — 22 — — "Gotta Get Back to Love"  — 56 — — 1984 "Thinking of You"  — — — 11 "Lost in Music" (remix) — — — 4 "We Are Family" (remix) — — — 33 1985 "Frankie" 1 75 32 — 1 "Dancing on the Jagged Edge" — 71 — 50 1986 "When the Boys Meet the Girls" — — — 89 "Here to Stay" — — — 78 1993 "We Are Family" (2nd remix) — — — 5 "Lost in Music" (2nd remix) — — — 14 "Thinking of You" (remix) — — — 17 "—" denotes the single failed to chart or was not released
1 "Frankie" ติดชาร์ตสูงสุดที่ #15 บนชาร์ต Hot Adult Contemporary Tracks Chart.
# กู้ (แก้ความกำกวม)
คำสำคัญ "กู้" สามารถหมายถึง

 กู้ยืม 
 ทำให้กลับคืนดีอย่างเดิม เช่น กู้เรือ กู้ชาติ กู้ชื่อ
 เก็บเข้าที่ เช่น กู้ข้าว กู้ผ้า
 เอาเครื่องจับปลาขึ้นจากน้ำ เช่น กู้ไซ กู้ลอบ
# โลน (แก้ความกำกวม)
คำสำคัญ "โลน" สามารถหมายถึง

 ยืม  - สัญญาซึ่งบุคคลฝ่ายหนึ่ง เรียกว่า "ผู้ให้ยืม"  ส่งมอบทรัพย์สินของตนให้แก่บุคคลอีกฝ่ายหนึ่ง เรียกว่า "ผู้ยืม"  ให้ผู้ยืมใช้สอย และผู้ยืมจะได้คืนทรัพย์สินนั้นให้แก่ผู้ให้ยืมเมื่อเขาใช้สอยเสร็จแล้ว
 โลน (แมลง)  - ชื่อแมลงขนาดเล็กชนิด Pthirus pubis ในวงศ์ Pediculidae ตัวยาว 1.5-2 มิลลิเมตร ลำตัวค่อนไปทางรูปไข่แบน สีขาว อมน้ำตาลอ่อน ไม่มีปีก ปลายขางอแหลมเกือบเป็นง่ามเหมือน ก้ามปู อาศัยอยู่ตามบริเวณขนในที่ลับของคน กัดและดูดเลือด กินเป็นอาหาร ทำให้เกิดอาการคัน
 อาการที่แสดงกิริยาวาจาหยาบคายไปในทางลามก มักใช้เข้าคู่กับคำ "หยาบ" เป็น "หยาบโลน" เช่น แสดงกิริยาโลน พูดจาหยาบโลน
# ยืม
คำสำคัญ "ยืม" สามารถหมายถึง

 ยืม  - สัญญาซึ่งบุคคลฝ่ายหนึ่ง เรียกว่า "ผู้ให้ยืม"  ส่งมอบทรัพย์สินของตนให้แก่บุคคลอีกฝ่ายหนึ่ง เรียกว่า "ผู้ยืม"  ให้ผู้ยืมใช้สอย และผู้ยืมจะได้คืนทรัพย์สินนั้นให้แก่ผู้ให้ยืมเมื่อเขาใช้สอยเสร็จแล้ว
 ขอสิ่งของ เงิน เป็นต้น มาใช้ชั่วระยะเวลาหนึ่งแล้วคืนให้หรือใช้คืน
 นำของของผู้อื่นมาใช้เป็นของตน เช่น
 คำยืม  เป็นการนำคำในภาษาอื่นมาใช้ในภาษาของตน
 ยืมวัฒนธรรมตะวันตกมาใช้
 ยืมความคิด
 การยืม - ในการลบเลข ถ้าเลขตัวตั้งในหลักใดน้อยกว่าเลขที่จะนำมาลบ ให้นำเลขจากหลักสูงถัดไปมาเพิ่มเลขตัวตั้ง เพื่อให้มากพอที่จะลบได้ เช่น 43 - 5 ในที่นี้ 5 ลบจาก 3 ไม่ได้ 3 ต้องยืม 4 ซึ่งเป็นหลักสิบมา 1 รวมเป็น 13 แล้วลบออกเสีย 5 เหลือ 8 4 เมื่อถูกยืมไป 1 ก็เหลือ 3 ผลลัพธ์ 38
# การนึ่ง
กระบวนการ 
การนึ่งเป็นกระบวนการที่ผ่านความร้อนจากไอน้ำโดยตรง ที่ได้จากการระเหยของการต้มน้ำให้เดือดอย่างต่อเนื่อง โดยที่วัตถุดิบที่ใช้ในการนึ่งจะถูกวางไว้ในอุปกรณ์ที่มีฝาปิดมิดชิด เช่น ซึง หรือ หวด (สำหรับการนึ่งข้าวเหนียว) ที่ใช้เพื่อแยกจากการสัมผัสกับน้ำโดยตรง

 อาหารจากการนึ่ง 
thumb|200px|ปลานึ่ง
โดยรวมแล้วอาหารที่ใช้นึ่งจะเป็นผักเสียส่วนมาก เช่น ข้าวโพดนึ่ง มันนึ่ง บวบนึ่ง ข้าวเหนียวนึ่ง ถั่วนึ่ง อาหารประเภทเนื้อและอาหารทะเลที่ใช้การนึ่ง เช่น ไก่นึ่งตะไคร้ หมูนึ่งมะนาว ปลานึ่งมะนาว
# สมเด็จพระราชินีซังเก โชเดน วังชุก
สมเด็จพระราชินีซังเก โชเดน วังชุก พระราชชนนีแห่งภูฏาน (, ; พระราชสมภพ 11 พฤษภาคม ค.ศ. 1963) ทรงเป็นหนึ่งในพระอัครมเหสีพระองค์ที่ 4 ใน สมเด็จพระราชาธิบดีจิกมี ซิงเย วังชุก พระบรมราชชนกใน สมเด็จพระราชาธิบดีจิกมี เคเซอร์ นัมเกล วังชุก พระมหากษัตริย์แห่งราชอาณาจักรภูฏานพระองค์ปัจจุบัน โดยสมเด็จพระราชาธิบดีจิกมี ซิงเย วังชุก พระบรมราชสวามีของพระองค์ ได้ทรงสละราชสมบัติให้พระราชโอรสพระองค์โตที่พระราชสมภพในสมเด็จพระราชินีหรือพระอัครมเหสีพระองค์ที่สามให้ทรงขึ้นครองราชย์ โดยสมเด็จพระราชินีทั้งหมด 4 พระองค์นั้นเป็นพระพี่น้องกันทั้งหมด

 พระราชโอรสธิดา 
สมเด็จพระราชินีซังเก โชเดน วังชุกทรงให้การพระประสูติกาลพระราชโอรส-ธิดาให้แก่สมเด็จพระราชาธิบดีจิกมี ซิงเย วังชุก 2 พระองค์ ได้แก่
 เจ้าชายคัมซุม ซิงเย วังชุก (ประสูติ 6 ตุลาคม ค.ศ. 1985 -) 
 เจ้าหญิงยูเพลมา โชเดน วังชุก (ประสูติ ค.ศ. 1993 -)
# อดัม โบรดี
อดัม จาเรด โบรดี  เกิดเมื่อวันที่ 15 ธันวาคม ค.ศ. 1979 เป็นนักแสดงชาวอเมริกัน มีผลงานแสดงภาพยนตร์และโทรทัศน์ ในบางครั้งยังเป็นนักดนตรี เขาเริ่มอาชีพบันเทิงในปี ค.ศ. 1995 ปรากฏในซีรีส์เรื่อง Gilmore Girls และซีรีส์เรื่องอื่น จนในต่อมามีชื่อเสียงในบทบาท เซธ โคเฮน ในเรื่อง The O.C. 

โจเอล สไตน์แห่งนิตยสารไทม์ ยังอธิบายถึงโบรดี โดยเรียกว่า "ลักษณะแบบอดัม โบรดี" ที่มีเอกลักษณ์เฉพาะตัวบนจอในลักษณะ "เนิร์ด ช่างเสียดสี ยิวไม่เด่น โบรดียังปรากฏในภาพยนตร์หลายเรื่องอย่างเช่น Mr. & Mrs. Smith, Thank You for Smoking, Jennifer's Body และ In the Land of Women นอกจากนี้เขายังเป็นที่รู้จักในบทของ "เฟรดดี ฟรีแมน/ซาแซม (ผู้ใหญ่)" ในภาพยนตร์ซุปเปอร์ฮีโรเรื่อง ซาแซม!
# กฎว่าด้วยเอกสิทธิ์แปดประการ
กฎว่าด้วยเอกสิทธิ์แปดประการ  เป็นกฎหมายจีนดั้งเดิมประเภทหนึ่งที่ใช้เป็นข้อพิจารณาในการลดโทษสำหรับอภิชนบางกลุ่ม เช่น สมาชิกราชวงศ์ ขุนนาง และชนชั้นสูงอื่น ๆ

กฎว่าด้วยเอกสิทธิ์แปดประการตราขึ้นในวุยก๊ก สมัยสามก๊ก โดยพัฒนามาจากกฎแห่งโจว อันมีหลักว่า ผู้กระทำความผิดอาญา หากมีลักษณะอย่างหนึ่งอย่างใดดังต่อไปนี้ ให้ได้รับการลดโทษ คือ เป็นประยูรญาติขององค์อธิปัตย์ เป็นสหายสนิทชิดเชื้่อกับองค์อธิปัตย์ เป็นผู้มีคุณความดีอย่างใหญ่หลวง เป็นผู้มีคุณธรรมมาก เป็นข้าราชการชั้นสูง เป็นเจ้าหน้าที่ของรัฐที่ได้รับการยกเว้นเป็นพิเศษ หรือเป็นอาคันตุกะขององค์อธิปัตย์หรือเป็นประยูรญาติของประมุขแห่งรัฐคนก่อนChü, Tung-tsu: Law and Society in Traditional China, page 177. Paris: Mouton & Co., 1965.

ต่อมาได้รับการตราไว้ในมาตรา 7 แห่งประมวลกฎหมายราชวงศ์ถัง และคงได้รับนามตามเดิม โดยตามมาตรา 7 นี้ การไต่สวนและพิจารณาพิพากษาผู้มีลักษณะข้างต้นต้องได้รับราชานุญาตจากพระจักรพรรดิเสียก่อน ทว่า ในมาตรา 8 บัญญัติยกเว้นว่า มิให้ใช้มาตรา 7 หากบุคคลดังกล่าวกระทำความผิดร้ายแรงตามกฎว่าด้วยความชั่วสิบประการJohnson, Wallace Stephen: The T’ang Code, Volume I, General Principles, page 83-89. Princeton: Princeton University Press, 1979. ซึ่งประมวลกฎหมายของราชวงศ์ต่อ ๆ มาของจีนก็มีหลักการเดียวกัน

กฎว่าด้วยเอกสิทธิ์แปดประการ ประกอบด้วย

 ความเป็นพระประยูรญาติกับพระจักรพรรดิ  ได้แก่ พระราชวงศ์หกชั้นที่สามารถเข้าร่วมพระราชพิธีพระศพพระจักรพรรดิและเครือญาติพระราชวงศ์หกชั้น รวมถึงพระอัยยิกาของพระจักรพรรดิ และพระประยูรญาติข้างพระชนนีซึ่งอยู่ในห้าชั้นที่สามารถเข้าร่วมพระราชพิธีพระศพพระจักรพรรดิ
 ความเป็นราชวัลลภของพระจักรพรรดิ  รวมถึง ราชวัลลภเคยสนองพระคุณเป็นเวลายาวนานแม้ต่อมาจะเกษียณแล้วก็ตาม
 ความเป็นผู้มีคุณธรรมสูง  หมายถึง ผู้มีคุณธรรมระดับที่เป็นแบบอย่างสำหรับประชาชนทั่วไป
 ความเป็นผู้มีความสามารถสูง  หมายถึง ผู้มีความสามารถด้านบุ๋นหรือบู๊ระดับสูงชนิดหาเปรียบได้ยากชนิดที่เป็นแบบอย่างสำหรับอนุชน
 ความเป็นผู้มีคุณงามความดีมาก่อน  เช่น ผุ้เคยนำทัพใหญ่ชนะสงครามมาก่อน
 ความเป็นผู้มีตำแหน่งสูง  หมายถึง ข้าราชการตั้งแต่ระดับสามขึ้นไป
 ความเป็นผู้มีวิริยะสูง  หมายถึง ผู้เป็นข้าราชการพลเรือนหรือทหารซึ่งได้ปฏิบัติหน้าที่โดยไม่ย่อท้อหรือฝ่าฟันอันตรายใหญ่หลวงเพื่อประชาชนมาก่อน
 ความเป็นอาคันตุกะแห่งรัฐ 

 เชิงอรรถ
# รายชื่อธงในประเทศนอร์เวย์
บทความนี้ว่าด้วยธงต่างๆ ในประเทศนอร์เวย์โดยสังเขป สำหรับข้อมูลเพิ่มเติมเกี่ยวกับธงชาติ สามารถศึกษาได้จากบทความธงชาตินอร์เวย์

 ธงชาติ 

 ธงราชการ 

ธงพระอิสริยยศ

 ธงทหาร 
 กระทรวงกลาโหม 
 รัฐมนตรีว่าการกระทรวงกลาโหม

 กองทัพบก 

 กองทัพเรือ 

 ธงหมายยศนาวิกโยธิน เหล่าปืนใหญ่รักษาฝั่ง (ค.ศ. 1919-2002)

 กองทัพอากาศ 

 กองอาสารักษาดินแดนนอร์เวย์ 

 ธงในอดีต 
 เดนมาร์ก–นอร์เวย์
 border|150px border|150px border|150px  border|150pxธงเรือค้าขายใช้สำหรับเรือในน่านน้ำทางเหนือของแหลมฟินิสเตร์เร (Cape Finisterre) ประเทศสเปน ในน่านน้ำที่ไกลกว่านั้นจะใช้ธงชาติสวีเดนแทนธงกองทัพ และ ธงราชนาวี พ.ศ. 2357 - 2364ธงผู้บังคับการเรือธงเรือค้าขายใช้สำหรับเรือในน่านน้ำทางใต้ของแหลมฟินิสเตร์เร (Cape Finisterre) ประเทศสเปน

 สหราชอาณาจักรสวีเดนและนอร์เวย์
 ค.ศ. 1815 – 1844
 border|150px border|150px border|150pxธงเรือพลเรือนนอร์เวย์-สวีเดน (สำหรับใช้ใน "น่านน้ำระยะไกล")ธงราชการสวีเดน (อีกแบบหนึ่ง) ธงนี้ใช้สำหรับเรือเอกชนรับส่งจดหมายในราชสำนักธงกองทัพ และ ธงราชนาวีนอร์เวย์-สวีเดน

 ธงหมายยศ
 border|150px border|150px border|150px border|150px border|150px border|150pxพลเรือเอกพลเรือโทพลเรือตรีพลเรือจัตวาธงผู้บัญชาการกองเรือธงผู้บังคับการเรือ

 ค.ศ. 1844 – 1905
 border|150px border|150px border|150pxธงชาติ และ ธงเรือพลเรือน ธงราชการ และ ธงกองทัพ (ธงนาวี)ธงตำรวจน้ำธงศุลกากร

 ธงราชการ
 border|150px border|150px border|150pxธงสมเด็จพระราชาธิบดีธงพระบรมราชโองการธงนำร่องธงฉาน และ ธงราชทูต

 ธงหมายยศ (ค.ศ. 1844-1858)
 border|150px border|150px border|150px border|150pxผู้บัญชาทหารเรือพลเรือเอกพลเรือจัตวาผู้บัญชาการกองเรือ

 ธงหมายยศ (ค.ศ. 1875-1905)
 border|150px border|150px border|150px border|150px border|150px border|150pxรัฐมนตรีว่าการกระทรวงกลาโหม ผู้บัญชาทหารเรือ พลเรือเอก พลเรือโทพลเรือตรีพลเรือจัตวา 

 รัฐเผด็จการควิสลิง
 border|150pxธงราชการ และ ธงกองทัพ
 (Nasjonal Samling)
 border|150px border|150px border|150px border|150px

 Rikshirden (Rikshirden)
 border|150px border|150px border|150px border|150px border|150px (Sveitflagget) (Troppsflagget) (Lagsflagget) (Stabsbanner)

 ยุวชนเฮิร์ด (Unghirden)
 border|150px border|150px border|150px border|150px (Sveitflagget) (Troppsflagget) (Lagsflagget)

 องค์กรยุวชนเฮิร์ด (NS Ungdomsfylking)
 border|150px border|150px border|150px (Sveitflagget) (Troppsflagget) (Lagsflagget)

 สันนิบาตสตรีเฮิร์ด (Kvinnehirden)
 border|150px border|150px border|150px (Sveitflagget) (Troppsflagget) (Lagsflagget)

 องค์กรสตรีเฮิร์ด (Kvinneorganisasjon)
 border|150px border|150px border|150px (Sveitflagget) (Troppsflagget) (Lagsflagget)

 หน่วยแรงงานเฮิร์ด (NS Arbeidstjeneste)
 border|150px border|150px border|150px border|150px border|150px

 กองทัพเรือเฮิร์ด (Hirdmarinen)
 border|150px border|150px border|150pxธงนาวีเฮิร์ดธงฉานธงผู้บังคับการเรือ

 ธงหมายยศ (ค.ศ. 1940-1945)
 border|150px border|150px border|150px border|150px border|150px border|150pxธงผู้บัญชาการธงผู้บัญชาการเขตธงผู้บังคับการมลฑลธงผู้บังคับการหน่วยธงผู้นำหน่วยธงนาวาเอก

 หน่วยทหารนอร์เวย์ (Norske Legion)
 border|150px border|150px border|150px border|150pxธงประจำธงชัยหน่วยทหารนอร์เวย์ธงชัยกองพันไวกิ้งธงชัยกองร้อยตำรวจที่ 1
# เจ้าชายฟิลิป เจ้าชายรัชทายาทแห่งยูโกสลาเวีย
เจ้าชายฟิลิป เจ้าชายรัชทายาทแห่งเซอร์เบีย หรือ เจ้าชายฟิลิป เจ้าชายรัชทายาทแห่งยูโกสลาเวีย (Philip, Hereditary Prince of Yugoslavia; ประสูติ 15 มกราคม พ.ศ. 2525) ประสูติที่แฟร์เฟ็กซ์ รัฐเวอร์จิเนีย สหรัฐ ทรงเป็นรัชทายาทแห่งราชวงศ์ยูโกสลาเวีย

พระองค์เป็นพระโอรสในอาเล็กซานดาร์ คาราจอร์เจวิชกับอดีตพระวรชายาเจ้าหญิงมารีอา ดา กลอเรีย ดัสเชสแห่งเซกอร์เบ ซึ่งปัจจุบันเจ้าหญิงมาเรียทรงอภิเษกสมรสกับดยุกแห่งเซกอร์เบ และพระองค์ยังเป็นพระเชษฐาฝาแฝดกับเจ้าชายอเล็กซานเดอร์แห่งเซอร์เบีย พระองค์ทรงอยู่ในลำดับที่สองของการสืบราชบัลลังก์เซอร์เบียรองจากพระเชษฐาคือ เจ้าชายปีเตอร์ รัชทายาทแห่งเซอร์เบีย พระอัยกาและพระอัยยิกาของพระองค์คือสมเด็จพระราชาธิบดีปีเตอร์ที่ 2 แห่งยูโกสลาเวียและสมเด็จพระราชินีอเล็กซันดราแห่งยูโกสลาเวียผู้ซึ่งเป็นพระธิดาในสมเด็จพระราชาธิบดีอเล็กซานเดอร์ที่ 1 แห่งกรีซกับเจ้าหญิงแอสปาเซีย มานอส พระวรราชชายาแห่งกรีซ ผู้มีสายทรงบิดาจากพระเจ้าจอร์จที่ 1 แห่งกรีซที่ราชวงศ์โคเมนอส สายทางมารดาจากโอลกา คอนสแตนตินอฟนาแห่งรัสเซีย สมเด็จพระราชินีแห่งกรีซที่ราชวงศ์โรมานอฟ พระอัยกาและพระอัยยิกาฝ่ายพระมารดาของเจ้าชายฟิลิปคือเจ้าชายเปโดร กัสโตรแห่งออร์เลออง-บราแกนซากับเจ้าหญิงมาเรีย เดอ ลา เอสปาเรนซา แห่งบูร์บง-ทูซิชิลี มีพระบิดามารดาอุปถัมภ์คือสมเด็จพระราชินีโซเฟียแห่งสเปน,สมเด็จพระราชาธิบดีคอนสแตนตินที่ 2 แห่งกรีซและเจ้าหญิงอาน ดัชเชสแห่งกาลาเบรีย

เจ้าชายฟิลิปทรงพำนักในรัฐเวอร์จิเนียจนกระทั่ง พ.ศ. 2527 ทรงเข้าศึกษาที่โรงเรียนในกรุงลอนดอนพร้อมกับพระอนุชาฝาแฝด ใน พ.ศ. 2543 ทรงสำเร็จการศึกษาจากโรงเรียนคิงส์ที่เคนเตอร์บิวรี ทรงสำเร็จการศึกษาปริญญาตรีจากมหาวิทยาลัยลอนดอนในด้านศิลปะ ปัจจุบันทรงทำงานที่สถาบันการเงินในลอนดอน

ในวันที่ 17 กรกฎาคม พ.ศ. 2544 เจ้าชายฟิลิปและพระราชวงศ์ได้รับสิทธิ์ในพระราชวังเบลิ ดีวอร์ในกรุงเบลเกรด พระองค์ทรงอยู่ในลำดับการสืบราชบัลลังก์อังกฤษอีกด้วย ทางพระมารดาทรงเป็นเชื้อสายของมาเรีย เลสไชน์สกาแห่งโปแลนด์ สมเด็จพระราชินีแห่งฝรั่งเศสโดยเป็นเชื้อสายในราชวงศ์บูร์บง พระองค์สืบเชื้อสายมาจากราชวงศ์เนมานจิคแห่งบอลข่านในยุคกลาง

ในวันที่ 27 เมษายน พ.ศ. 2565 พระเชษฐาของพระองค์เจ้าชายปีเตอร์ได้สละตำแหน่งเจ้าชายรัชทายาทแห่งยูโกสลาเวียต่อพระองค์และทายาทของพระองค์ ทำให้เจ้าชายฟิลิปกลายเป็นเจ้าชายรัชทายาทแห่งยูโกสลาเวีย